AFRIKAANSE OPSOMMING: Ortodonsie is die vakgebied in tandheelkunde gemoeid met die behandeling van wanpassing en abnormaliteit van die tand- en gesig-area. Hierdie tesis bestudeer die onderliggende biomeganiese beginsels van ortodontiese tandbeweging om sodoende 'n nuwe benadering sowel as 'n ortodontiese apparaat te ontwikkel om die genoemde benadering te fasiliteer deur gebruik te maak van gevorderde tegnologie. 'n Deeglike oorsig van die literatuur word gebruik om 'n omvattende kennisbasis op te bou rondom die faktore wat ortodontiese tandbeweging a ekteer. Die hipotese word gestel dat 'n elektromeganiese ortodontiese apparaat behandeling kan verbeter deur ortodontiese gevalle te identi seer/- karakteriseer gebaseer op die verhouding tussen die toegepaste meganiese stimulus en die gevolglike veranderinge aan die gea ekteerde strukture wat deur die apparaat aangevoel word. Elektronies-beheerbare lineêre aandrywers en 'n pasgemaakte krag-oordraerstelsel vir die meet van ortodontiese kragte word gebruik om 'n prototipe te vervaardig. Elektroniese stroombane word ontwikkel om die apparaat te koppel aan 'n USB poort sodat dit beheer kan word d.m.v. 'n gra ese gebruikerskoppelvlak. Eksperimente poog om die apparaat funksioneel te evalueer volgens die voorgestelde hipotese. Ter afsluiting: die toepaslikheid van die verwerfde resultate in die ortodontiese vakgebied word beklemtoon en aanbevelings word gemaak vir toekomstige/verdere ontwikkelings m.b.t. 'n elektromeganiese ortodontiese apparaat.